Rostock

Rostock (Hansestadt Rostock) er den største byen i delstaten Mecklenburg-Vorpommern i det nordøstlige Tyskland nær elven Warnows munning ved Østersjøen. 

Byen fikk byrettigheter i 1218. Den ble opprinnelig grunnlagt av venderne. 

Rostock er en regiopolis og rettmessig plassert innenfor storbyregioner i Hamburg, Berlin, København-Malmø og Stettin, og de nærliggende byene Lübeck og Schwerin.

Rostocks universitet (Universität Rostock) ble grunnlagt i 1419 som det første nordeuropeiske universitet, fikk stor betydning for østersjøområdet.

Rostock var i middelalderen en viktig hansastad. Byens havn er i dag Tysklands tredje største østersjøhavn, med bl.a. fergetrafikk til Gedser, samt Trelleborg i Skåne.

Under andre verdenskrig var mye av tysk rustningsindustri sentrert i Rostock, som dermed ble et bombemål. Angrepene pågikk til 25. august 1944.Als Rostocks Innenstadt vom Bombenhagel zerstört wurde]</ref> Det fire dager lange britiske luftangrepet 24.-27. april 1942 med spreng- og brannbomber skapte en ildstorm som la store deler av Innenstadt («sentrum») og Altstadt («gamlebyen») i aske.<ref>[https://www.ndr.de/geschichte/chronologie/Rostock-im-Zweiten-Weltkrieg-Eine-Stadt-in-Truemmern,bombenaufrostock111.html Rostock i andre verdenskrig: En by i ruiner, ndr.deAchim Schade, Matthias Redieck: Rostock im Feuersturm: das Vier-Tage-Bombardement vom 24. bis 27. April 1942. Ostseezeitung, 2012, ISBN 978-3-942673-13-6. Forfatteren Walter Kempowski fylte 13 år 29. april 1942; hjembyen hans var borte, og barndommen med den.[https://www.spiegel.de/kultur/gesellschaft/walter-kempowski-ueber-den-bombenkrieg-das-alte-europa-wurde-zerstoert-a-258211.html Volker Hage: Walter Kempowski über den Bombenkrieg: Das alte Europa wurde zerstört,] Spiegel 23. juli 2003

Etter krigen er mange av de gamle bygningene gjenoppbygd i sin opprinnelige skikkelse. I DDR-tiden var havnen ved Warnemünde landets absolutt viktigste. Her finnes bl.a. skipsverft, maskin- og motorindustri, kjemisk produksjon og fiskeforedling.

Som et motsvar til festivalen Documenta i den vesttyske byen Kassel, besluttet DDR å holde en østtysk biennale i Rostock. Et nytt bygg ble reist i en stil kjent som Ostmoderne («øst-moderne»), og norske kunstnere deltok ved alle de femten biennalene mellom 1965 og 1996. I 1969 var hele fjorten norske kunstnere representert. DDRs formål var å vinne anerkjennelse internasjonalt i en tid da DDR var diplomatisk isolert. Rostock ble presentert som «sosialistisk mønsterby», i en region som regnet seg som «port til verden», og her fikk DDR lansere seg som en «fredsstat», med Østersjøen som et «fredshav».Kåre Bulie: «Norsk bak jernteppet», Klassekampen 8. februar 2025

Byens overborgmester var i årene 2019-22 Claus Ruhe Madsen, dansk statsborger, men bosatt i Tyskland siden 1992. Han var den første ordfører i en tysk storby uten tysk statsborgerskap.[https://jyllands-posten.dk/international/ECE14320108/dansker-stroeg-til-tops-i-tysk-delstat/ Dansker strøg til tops i tysk delstat;] Jyllands-Posten 27. august 2022

 Vennskapsbyer 
  Bergen

 Referanser 

 Eksterne lenker 




Kategori:Hansabyer
Kategori:Havnebyer i Tyskland
Kategori:Havnebyer ved Østersjøen